Menelik II d'Etiopía

**Menelik II** ( Ge'ez : ዳግማዊ ምኒልክ Dagmawi mənilək ; nombri del caballu abba dagnew ( Amharic : አባ ዳኘው abba dañäw ); 17 d'abostu de 1844 - 12 de dicembri de 1913), bautizau cumu Sahle Maryam (ሣህለ ሣهለ ማርያም ማርያም Sahlä Maryam ) hue rei de Shewa dendi 1866 ata 1889 i el emperaol d'Etiopía dendi 1889 ata la su muerti en 1913. Nel apogeu del su poel enternu i prestigiu esternu, el processu d'espansión territorial i criación del moernu Imperiu-Estau se cumpletó en 1898.

L'Imperiu etiopi se trasformó baxu l'emperaol Menelik: se establecierun los prencipalis itus dela moerniçación, cola aiúa d'assessoris ministerialis clavis. Esternamenti, Menelik derigió las tropas etiopis contra los envasoris italianus ena primera guerra ítalu-etiopi; endispués duna vitória decisiva ena batalla d'Adwa, la reconocencia dela endependencia d'Etiopía pol parti de potencias esternas se espressó en términus de representación diplomática ena su corti i delimitación delas rayas d'Etiopía colos reinus adyacentis. Menelik espandió el su réinu pal sul i el esti, en Oromo, Kaffa, Sidama, Wolayta u otrus reinus u puebrus.

Más alantri nel su reinau, Menelik estableció el primel Gabineti de Ministrus p'ayual ena almenistración del Imperiu, nombandu a nobris i sirvientis de confiança i largamenti respetaus polos primerus Ministerius. Estus ministrus permaneceríen nel su lugal abondu endispués dela su muerti, sirviendu enos sus puestus duranti el brevi reinau de Lij Iyasu (a quien aiuarun a deponel) i duranti el reinau dela empeatriç Zauditu.

## Biografía

Abeto Menelik (Sahle Maryam) tuvu nacencia en Angolela, cerquina de Debre Birhan, Shewa. Era l'iju del negus (imperaol) Haile Melekot i la su mairi era dela aristocracia etiopi (*woizero* qu'es equivalenti a «señora» o ala «Dama» engrissa).

Pocu endispués dela derrota i muerti del emperaol Joan IV d'Etiopía ena Batalla de Gallabat en una guerra contra los dervixus sudanesus el marçu de 1889, el Regio Esercitu italianu establecíu a Massawa cupó una parti del altiplanu etiopi, encruía Asmara, encima la basi de previas acueldus ambigus gastaus con Menelik. El 25 de marçu de 1889 Menelik II d'Etiopía, endispués de tenel conquistau Tigre i Amhara, se declaró emperaol d'Etiopía, i el 2 de mayu firmó el Tratáu de Wuchale con Itálea, qu'aparentementi les dió el control d'Eritrea, la costana del Mari Ruju al norti-esti d'Etiopía, a cámbiu del reconocimientu del dominiu de Menelik. Menelik II fue coronau emperaol el 3 de noviembri de 1889. Las deferencias ena tradución hizun desacueldu i provecun que el tratáu huera denunciau pol Menelik II el 1893 i qu'Itálea ententara impol pola fuerça el estatu de protectorau sobri Etiopía.

Se muestró partidariu delas relacionis estretas col Imperiu Russu de 1893 a 1913 i de hechu Rússia sostribó las vesitas de milis de conseherus i voluntarius a Etiopía. Ata ciertu puntu tamién promovió l'occidentalización del su país. L'añu 1894 dió la concesión pa hazel un ferrocarril entri Addis Ababa i el puertu francés de Djibouti.

Fue sucedíu pol Iyasu V.

## Primel Guerra Ítalu-Etíopi

La Primel Guerra Ítalu-Etíopi tuvu lugal en paralelu cola criación dela colonia italiana d'Eritrea entri 1885 i 1896. Duranti estus dies añus, Italia amprió regulalmenti las sus possessionis n'Abisinia. Enitialmenti s'opusu alos ejércitus del Negus Yohannes, liereaus en particulal pol Ras Alula. Endispués dela muerti de Yohannes ena batalla de Matamma contra los sudanesis, el 9 de marçu de 1889, el nuevu Negusä Nägäst (Rei de reis) d'Etiopia, Menelik II de Shewa, tardó angunus añus en consolidal el su poel. Enitialmenti es apoyau pol Francia, tímidamenti; i pol Italia endispués del Tratau de Wëchale de mayu de 1889, que denunció en hebreru de 1893. Esti periodu fue aprovechau polos italianus pa amprial el su territoriu.

Nostanti, dendi finalis de 1890, Menelik II afirmó la su soberania ena escena enternacional meyanti una “letra circulal” alas potencias upeas; en juñu de 1894, domina pol completu al Tigray.

A partil de 1893, se dierun los elementus d'un nuevu enfrentamientu milital entri Italia i Etiopia. Los italianus tienin la ventaja primeru, inque el 1 de marçu de 1896, la vitoria etíopi ena batalla d'Adua detuvu el su avanci. Etiopia se güelvi la única nación africana que puu contenel de horma duraera una espansión uropea a finalis del sigru XIX. Nostanti, no puei evital qu'Italia conservi las costas i mesetas d'Eritrea duranti las negociacionis sussiguientis.

## Bibliografia

* 
* 
* 
* Chris Prouty. *Empress Taytu and Menilek II: Ethiopia 1883-1910*. Trenton: The Red Sea Press, 1986. ISBN 0-932415-11-3
* A. K. Bulatovich *Ethiopia Through Russian Eyes: Country in Transition, 1896-1898*, translated by Richard Seltzer, 2000
* With the Armies of Menelik II, emperor of Ethiopia at www.samizdat.com A.K. Bulatovich *With the Armies of Menelik II* translated by Richard Seltzer
*
*The life and times of Menelik II: Ethiopia, 1844-1913, Google Books

## Atijus p'afuera

*Imperial Ethiopia Homepages - Emperor Menelik II the Early Years
*Imperial Ethiopia Homepages - Emperor Menelik II the Later Years
*Ethiopian Treasures - Emperor Menelik II 
*'The Emperor's electric chair' - Critical re-examination of a popular legend concerning Menelik II 
*- Who is the count Аbay?